Уртача хезмәт хакы турында уйланулар

	Декабрь шаукымы үтте, кибетләрдә хәзер тынлык. Бигрәк тә көнкүреш техникасы һәм электрон гаджетлар сату нокталары нәүмиз бүген, чөнки паника вакытында чүп-чар җыеп калган халык үзенең ничек алданганын аңлады. 	 Хәзер инде социаль челтәрләрдә “телевизор сатам” дигән белдерүләр дә күренә башлады. Тик өметсез эш бу, бер-берең белән алыштырып уйнасаң гына инде. Шул ук вакытта аналитиклар, халык кара көнгә дип җыйган акчасына азык-төлек ала башлады, дип белдерә. Ярмалар “сике­ре­ше”нә борчак, тары, арпа килеп кушылды. Боларны төр­ле кибетләрдә төрле бәядән табарга була. Йомырка әле тик тора, әмма аның зур үсеш потенциалы бар. 
	Рәшит ФӘТХРАХМАНОВ	
Ватаным Татарстан

	№ 7 | 21.01.2015	


